Jegenstorf

Iegischtoorf (amtlech Jegenstorf) isch e politischi Gmeind im Verwautigschreis Bärn-Mittuland vom Kanton Bärn ir Schwyz. Geografi Iegischtoorf ligt uf em Rapperswiler Plateau. D Gmeindsflächi bsteit us 65,3 % langwirtschaftlecher Flächi, 20,3 % Waud, 14 % Sidligsflächi u 0,3 % süschtigi Flächi. D Nachburgmeinde si Deisswiu, Graferied, Matstette, Urtene-Schömbüeu, Wiggiswiu, Zauggeried, Züzwiu u Ifwiu. Dür d Exklave vom Gmeindsteil Schüüne gränzt Jegischtorf ou a Etzukofe, Bangerte u Rapperswiu im Kanton Bärn wie ou a Messe im Kanton Soledurn. Gschicht Iegischtoorf isch zum erschte Mal gnennt worde im Jahr 1131 aus Igistorf, 1255 Jegistorf (1177 Egistor, 1180 Eigistorf, 1220 Jegistorf, 1223 Egestorf, 1229 Yegistorf, 1299 Jegenstorf). Bis zum 31. Dezämber 2009 het d Gmeind zum Bezirk Froubrunne ghört. Uf en 1. Jänner 2010 isch di früecher Gmeind Baumoos, wo im Südweschte glägen isch, per Fusion zu Jegischtorf gschtosse. Äbefaus fusioniert hei di ehemalige Gmeinde Münchringe im Oschte u Schüüne chli witer ewägg im Weschte uf en 1. Jänner 2014 mit Jegischtorf. Dür s Gebiet vo Schüüne het d Gmeind en Exklave bichoo. Ywohner Quäuue: Bundesamt für Statistik 2005 Dr Uusländeraateil isch 2010 bi 8,5 % gläge. Religion 72,6 % vo de Ywohner si evangelisch-reformiert, 13,4 % si römisch-katholisch (Stang 2000). Politik Bi de Nationauraatswahle 2011 het s das Ergebnis ggää: BDP 19,5 %, CVP 2,3 %, EVP 5,6 %, FDP 10,4 %. GLP 6,8 %, GP 8,1 %, SP 18,8 %, SVP 22,8 %, Suschtigi 5,7 %. Gmeindspresidänt vo Iegischtoorf isch dr Daniel Wyrsch (Stang 2013). Wirtschaft D Arbetslosigkeit isch im Jahr 2011 bi 1,9 % gläge. Sprach u Dialäkt Bir Vouchszeuuig 2000 hei vo de 3999 Ywohner 93,6 % Dütsch aus Houptsprach aaggää, 1,1 % Französisch u 0,9 % Italienisch. Dr bärntütsch Dialäkt vo Iegischtoorf ghört zum Hochalemannisch. Biuder Weblink www.jegenstorf.ch Anne-Marie Dubler: Iegischtoorf.. In: Historisches Lexikon vo dr Schwiiz. Fuessnote